Exqrch/javanese-Komodo-pixelgpt huggingface dataset:
Dipunetang saking jumlah arus panumpang, Polonia minangka papan anggegana ingkang paling ageng angka sekawan wonten ing Indonésia sasampunipun Soekarno-Hatta, Juanda, lan Ngurah Rai
Nama "Polonia" asalipun saking nama Nagara asal para pambangunipun, Polen (Polonia minangka nama "Polen" wonten ing Basa Latin)
Saderengipun dados papan anggegana, kawasan mau minangka lahan pakebonan kagunganipun tiyang Polen ingkang nama Michalski
Taun 1872 piyambakipun pikantuk konsensi saking Pamarentah Walanda saperlu mbikak pakebonan tembakau ing Pasisir Timur Sumatera papanipun wonten ing laladan Medan
Lajeng piyambakipun nyukani nama laladan punika kanthi nama Polonia, ingkang wekdal punika dèrèng mardika
Papan Anggegana Polonia gadhah wiyar 144 hèktar
Panjang landasan pacu wekdal punika antawis 2.900 mèter, nanging ingkang saged dipun-ginakaken antawis 2.625 mèter (saéngga saged "displaced threshold" antawis 275 mèter)
Bab punika kadadosan amargi kathahipun barang ingkang ngalangi ing sakitaring papan lepas landhas lan mendarat
Polonia ugi gadhah 4 "taxiway" lan apron wiyaripun 81.455 mèter
Polonia dipunrancang saperlu ngamot maksimum sakitar 900.000 panumpang
Saking taun dhateng taun, arus panumpang Polonia ngalami unggah-unggahan antawis 15 dumugi 20 %
Nalika taun 2003, arus panumpang dumugi angka 2.736.332 tiyang, minggah saking 2.090.519 tiyang ing taun sadèrèngipun
Jumlah owahan pesawat inggih punika 36.359 nalika taun 2003, minggah saking 29.894 nalika taun 2002
Kacathet wonten 13.713 penerbangan domestik lan 4.387 penerbangan nagarantara saking Polonia taun 1998
Nalika taun 2004 jumlahipun sampun dumugi angka 35.100 penerbangan domestik lan 8.266 penerbangan nagarantara
Wonten ing babagan transportasi barang, nalika taun 2005 owahan kargo ing Polonia dumugi angka 31.347 ton.
Papan Anggegana Internasional Juwata Papan Anggegana Internasional Juwata inggih punika papan anggegana ingkang dumunung ing Kota Tarakan, provinsi Kalimantan Lor, Indonésia
Papan Anggegana punika dumunung namung sakitar 3 km saking pusat kutha
Papan Anggegana Juwata Tarakan, Kalimantan Timur, kanthi dawanipun runway 2500 mèter x 45 mèter, sapunika sampun dipundarati déning pesawat jinis Boeing lan Airbus, sarta pesawat – pesawat perintis
Saking Cathetan statistik papan anggegana, panumpang ingkang minggah mandhap wonten ing Papan Anggegana Juwata, saben dintenipun antawis 3000 panumpang
Wekdal punika Papan Anggegana Juwata saweg dipunadani pambangunan saperlu ndadosaken minangka papan anggegana provinsi lan pintu gerbang kanggé Kalimantan Utara
Papan Anggegana punika minangka penghubung kanggé sadaya papan anggegana domestik lan perintis ingkang wonten ing Kalimantan Timur pérangan Utara
Papan Anggegana Juwata minangka papan anggegana ingkang angka 1 wonten ing Indonésia ingkang migunakaken sistem Green Aiport wonten ing apron nalika pangisian bahan bakar avtur
Papan Anggegana Juwata wiwitan kabangun nalika masa penjajahan Walanda lan dados pangkala militèr kanggé pesawat-pesawat tempur kagunganipun Walanda
Nalika tanggal 11 Januari 1942 pesawat tempur gadhah Jepang mendarat ingkang pisanan wonten ing Indonésia ing Papan Anggegana Juwata kanggé ngrebut Hindia Walanda
Sasampunipun mardika, papan anggegana punika wiwitanipun minangka papan anggegana perintis ingkang naming migunakaken pesawat alit, lan wiwitan taun 2000, Papan Anggegana Juwata dipuntingkataken statusipun dados papan anggegana domestik kanthi dawa runway 1.850 mèter ingkang dipunlayani maskapé Bouraq Indonésia, Dirgantara Air Service, Citilink, Kartika Airlines, Mandala Airlines, Merpati Nusantara Airlines lan Pelita Air Service
Nalika taun 1997, penerbangan internasional angka pisan dipunlayani déning Bouraq Indonésia kanggé rute Tarakan-Tawau, taun 2006 Malaysia Airlines ugi mbikak rute Tarakan-Tawau, penerbangan saking Tarakan-Tawau dipuntutup taun 2000 déning Bouraq Indonésia lan 2010 déning Malaysia Airlines
Nalika wulan Fèbruari taun 2012 maskapé penerbangan Malaysia Airlines ingkang dipunoperasikaken MASwings mbikak malih rute Tarakan-Tawau saben dinten Senin, Rebu lan Kemis
Wiwit 1 Juli 2012 MASwings terbang saben dinten kanthi rute Tarakan-Tawau lan Tarakan-Kota Kinabalu.
Papan Anggegana Internasional Sultan Syarif Kasim II Papan Anggegana Internasional Sultan Syarif Kasim II (IATA: PKU, ICAO: WIBB) inggih punika salah satunggaling papan anggegana ingkang dumunung ing Kota Pekanbaru lan saderengipun gadhah nama Papan Anggegana Simpang Tiga
Papan Anggegana punika gadhah wiyar 321,21 ha
Saperlu nyambut PON XVII nalika taun 2012, papan anggegana punika dipunwiyaraken malih saéngga saged nampung pesawat ingkang langkung ageng
Papan Anggegana punika ugi dados "home-base" kanggé Skuadron Udara 12 TNI AU
Papan anggegana Sultan Syarif Kasim II (SSK
II) Pekanbaru minangka papan anggegana tilas sajarah saking jaman kamardikan nglawan penjajah Walanda lan Jepang
Nalika punika dipunsebut “Landasan Udara” ing pundit landasan punika taksih wujud lemah ingkang dipunratakaken lan dipun-ginakaken minangka Pangkalan Militer
Nalika taun 960 pamaréntah ngoperasikaken papan anggegana punika dados papan anggegana perintis lan ngewahi nama saking Landasan Udara dados “Pelabuhan Udara Simpang Tiga”
Nama Simpang Tiga kapendhet amargi lokasinipun wonten ing tiga margi persimpangan inggih punika margi pinuju Kota Madya Pekanbaru, Kabupatèn Kampar lan Kabupatèn Indragiri Hulu
Adedasar Rapat Kepala Kantor Perwakilan Departemen Perhubungan tanggal 23 Agustus 1985 nama Pelabuhan Udara Simpang Tiga pun gantos dados Papan Anggegana Simpang Tiga wiwit tanggal 1 September 1985
Nalika tanggal 1 April 1994 Papan Anggegana Simpang Tiga kagabung kaliyan Manajemen ingkang dipunkelola déning PT
Angkasa Pura II (Persero)
Lan dipunsebut kanthi Kantor Cabang Papan Anggegana Simpang Tiga, ingkang samangke gantos nama dados Papan Anggegana Sultan Syarif Kasim II ingkang katetepaken lumantar putusan Présidhèn No.Kep.473/OM.00/1988-AP II tgl
4 April 1998 lan dipunresmikaken déning Présidhèn Républik Indonésia, Abdurrahman Wahid, tanggal 29 April 2000
Maskapé Penerbangan dan penumpang
Punika minangka pratélan penerbangan ingkang miber wonten ing mriki (data per Dhésèmber 2012):
Papan Anggegana Internasional Kuala Namu Papan Anggegana Internasional Kuala Namu inggih punika salah satunggaling papan anggegana énggal kanggé kutha Medan, Indonesia
Lokasinipun minangka bekas areal perkebunan PT
Perkebunan Nusantara II Tanjung Morawa, dumunung ing Kuala Namu, Désa Beringin, Kacamatan Beringin, Kabupatèn Deli Serdang
Kuala Namu badhé nggantosaken Papan Anggegana Internasional Polonia ingkang sampun gadhah yuswa langkung saking 70 taun
Nalika pungkasan kabangun, Kuala Namu dipunpangajabi saged dados papan anggegana pangkalan transit internasional kanggé kawasan Sumatra lan sakitaripun, badhé dados papan anggegana paling ageng angka kalih ing Indonesia sabibaripun Papan Anggegana Internasional Soekarno-Hatta
Karantam bilih papan anggegana punika badhé dipunresmikaken wonten ing wulan Maret 2013
Pamindhahan papan anggegana dhateng Kuala Namu sampun karantam wiwit taun 1991
Wonten ing kunjungan kerja dhateng Medan, Azwar Anas, Mantri Perhubungan nalika iku, ngendika bilih saperlu kaslametan penerbangan, papan anggegana badhé dipunpindhahaken ing njawi kutha
Rancangan yasa ingkang sampun dangu kénging kendhala prakawis pembebasan lahan ingkang dèrèng pungkasan
Dumugi Juni 2006, nembé 1.650 hektar lahan ingkang sampun beres (sampun beres wiwit 1994), déné lahan ingkang dipundunungi 71 kepala kulawarga sanèsipun taksih dipunrembag, nanging nalika November 2006 dipunlaporaken bilih Angkasa Pura II sampun mungkas sadaya pembebasan lahan
Pambangunan Tahap I dipundhereki ugi déning pambangunan jalur kreta saking Stasiun Aras Kabu ing Kacamatan Beringin dhateng papan anggegana ingkang jarakipun antawis 450 mèter
Stasiun Aras Kabu piyambak kahubung dhateng Stasiun Medan kanthi jarak 22,96 km
Dipunprakirakaken jarak tempuh saking Medan dumugi Kuala Namu antawis 16-30 menit
Jembar Papan Anggegana lan Kapasitas
Tahap I papan anggegana dipunprakirakaken saged nampung 7 dumugi 10 yuta panumpang lan 10.000 pergerakan pesawat per taun, déné pungkasanipun tahap II papan anggegana punika karantam saged nampung antawis 25 yuta penumpang per taun
Wiyar terminal panumpang ingkang badhé kabangun sakitar 6,5 hektar kanthi fasilitas area komersial antawis 3,5 hektar lan fasilitas kargo antawis 1,3 hektar
Papan Anggegana International Kuala Namu gadhah dawa landas pacu 3.750 mèter, lan saged dipundarati déning pesawat ingkang ageng kalebet Airbus A380.
Papan Anggegana Abdul Rachman Saleh Papan Anggegana Abdul Rachman Saleh inggih punika papan anggegana ingkang dumunung ing Pakis, Kabupatèn Malang, Jawa Timur
Kode ICAOnya WARA (rumiyin WIAS) lan kodhe IATA MLG
Papan Anggegana punika minangka papan pesawat Hercules C-130 lan Super Tucano minangka panggantosing OV-10 Bronco ingkang sampun dipunmuseumaken
Papan Anggegana Abdul Rahman Saleh gadhah kalih landasan pacu, ingkang angka 1 kanggé pesawat-pesawat alit kados Hercules C-130 kanthi dawa 1.500 m, lan ingkang angka kalih kanggé pesawat ageng kados Boeing 737 kanthi dawa 2.250 m
Pemprov Jatim lumantar Dishub lan LLAJ badhé ngusulaken dhanteng Kementerian Perhubungan supados nambaih dawaning landasan pacu 720 mèter malih
“Kanthi panambahan punika samangke dawaning lanasan pacu ing Papan Anggegana Abd
Saleh Malang dados 3.000 mèter lan ugi dobel landasan pacunipun.” Kanthi makaten, Papan Anggegana Abd
Saleh gadhah potensi dados Papan Anggegana Internasional, saéngga pihak Kepala Dinas Perhubungan dan LLAJ Pemprov Jatim ngusulaken dhateng Kemenhub saperlu namba landasan pacu
Sasampunipun 6 taun wiwit 5 Mèi 2005 migunakaken terminal wonten ing Base ops Lanud Abd Saleh
Kalih dinten saderengipun ewahaning taun énggal 2012, nalika tanggal 30 Dhésèmber 2011 penerbangan sipil ing Abd Saleh migunakaken papan anggegana enlcave sipil ingkang kapisah saking base ops Lanud Abd Saleh
Papan anggegana punika dipunyasa kanthi béya dumugi angka Rp 139 miliar
Kados ingkang dipunmangertosi, penerbangan sipil ing papan anggegana punika kabikak wiwit 1994 rumiyin
Anangung naming dumugi 1997 nalika krisis moneter kadadosan, Merpati Nusantara Airlines ingkang nglayani penerbangan boten kiat nglajengaken lan nutup penerbanganipun
Kangge penerbangan sipil nglayani rute Malang-Jakarta dipunlayani déning maskapé Sriwijaya Air, Garuda Indonésia, lan Batavia Air
Déné kanggé rute Malang-Denpasar dipunlayani déning Wings Air anak perusahaan saking Lion Air migunakaken pesawat Avions De Trasnport Regional, nama kepanjangan saking ATR 72 seri 500
Saderengipun Papan Anggegana Abdul Rahman Saleh nalika taun 2007 dumugi taun 2008 naté nglayani 3 ruet penerbangan, inggih punika Malang-Jakarta, Malang-Balikpapan-Tarakan, lan Malang-Denpasar
Saleh minangka papan anggegana ingkang unik amarggi minangka satunggaling papan anggegana ingkang dipunkelola déning pemprov
Papan Anggegana sanèsipun dipunkelola déning PT Angkasa Pura.” Nama papan anggegana punik kapendhet saking salah satunggaling nama pahlawan nasional Indonésia: Abdul Rahman Saleh, lan saderengipun gadhah nama Papan Anggegana Abdul Rachman Saleh, papan anggegana punika gadhah nama Lapangan Terbang Bugis
Dewan Pertimbangan Presiden Dewan Pertimbangan Présidhèn (ingkang asring dipuncekak Wantimpres) inggih punika salah satunggaling lembaga pamaréntah nonstruktural Indonésia ingkang gadhah tugas paring naséhat lan pertimbangan dhateng présidhèn
Wantimpres kaping sapisan dipunbentuk déning Présidhèn Susilo Bambang Yudhoyono ing taun 2007
Lembaga punika inggih terasanipun saking Dewan Pertimbangan Agung ingkang lajeng dipunbubaraken sasampunipun wonten éwah- ewahaning UUD 1945 ingkang kaping sekawan
Landhasan konstitusional Wantimpres inggih punika Pasal 16 UUD 1945, ingkang salajengipun dipunatur wonten ing Undhang-undhang Nomor 19 Taun 2006 ngengingi Dewan Pertimbangan Présidhèn
Tugas, Hak, lan Kuwajiban
Tugas Wantimpres inggih punika kanggé paring naséhat lan pertimbangan dhateng Présidhèn kanggé nindakaken kakuasaning papréntahan nagara
Kegiyatan paring naséhat lan pertimbangan kasebat wajib dipuntindakaken déning Wantimpres saé punika dipunsuwun punapa boten déning Présidhèn
Anggenipun paring naséhat lan pertimbangan punika saged dipuntindakaken kanthi piyambakan utawi minangka satunggaling kesatuan lan pertimbangan sadaya anggota dewan
Nalika nindakaken tugasipun, Wantimpres nindakaken fungsi naséhat lan pertimbangan ingkang gayut kaliyan lampahing kekuasaan papréntahan nagara
Kangge nglancaraken lampahing tugas Wantimpres, saben anggota wantimpres, dipunbiyantu déning satunggal sekretaris anggota wantimpres
Sekretaris anggota wantimres gadhah tugas paring panyaruwe lan utawi nelaah dhedhasar kaprigelanipun dhateng anggota wantimpres ingkang dipunbiyantu
Anggota Wantimpres punika cacahipun 9 tiyang, wondene ingkang salah satunggalipun ngrangkep dados ketua
Jabatan ketua punika saged dipunjabat kanthi gantosan déning para anggotanipun
Anggota Wantimpres dipunangkat paling dangu 3 sasi wiwit dipunlantik déning présidhèn, lan badhé rampung masa jabatanipun sesarengan kaliyan telasipun masa kalungguhan présidhèn utawi amargi dipunmandhegaken déning présidhèn
Dewan Pertimbangan Présidhèn periode ingkang kaping sapisan dipunangkat déning Présidhèn Susilo Bambang Yudhoyono kaliyan Dudutan Présidhèn Nomor 28/M Taun 2007 tanggal 26 Maret 2007, ingkang kapérang dados makaten: 2010-2012
Wonten ing tanggal 25 Januari 2010, Présidhèn SBY nglantik anggota Wantimpres ingkang énggal ingkang dipunangkat dhedhasar Dudutan Présidhèn Nomor 13/P Taun 2010
Anggota Wantimpres ingkang énggal inggih punika: 2012-2014
2/M Tahun 2012, anggota wantimpres adalah: 2015-2019
Pada Tanggal 19 Januari 2015, berdasarkan Kepres No
6/P Tahun 2015 dab Kepres 8/P Tahun 2015, Présidhèn Joko Widodo melantik 9 orang untuk periode 2015-2019
Badan Penelitian lan Pengembangan Pertanian Badan Penelitian lan Pengembangan Pertanian (ingkang asring dipuncekak Badan Litbang Pertanian) inggih punika salah satunggaling lembaga pamaréntah nonstruktural Indonésia ingkang mapan wonten ing sak ngandhaping Kamentrian Pertanian Republik Indonesia
Ing wiwitan madegipun, ing taun 1974, Badan Litbang Pertanian gadhah 5 Pusat Panaliten Pengembanga (Puslitbang), inggih punika Puslitbang Tanaman Pangan, Puslitbang Tanaman Industri, Puslitbang Kehutanan, Puslitbang Peternakan, lan Puslitbang Perikanan
Sapunika, Badan Litbang Pertanian sampun kathah ngalami éwah-éwahaning struktur organisasi utawi saking bab kepemimpinan
Wontenipun penambahan utawi pengirangan Unit Kerja (UK) utawi Unit Pelaksana Teknis (UPT) ingkang sampun kaping sapisan
Adhedhasar visi lan misi pembangunan pertanian, ancasing yasa IPTEK, lan dinamika lingkungan strategis domestik lan global, saha kabetahaning masarakat, Badan Litbang Pertanian netepaken visi lan misi, inggih punika kados makaten: Visi
Ing taun 2014 dados lembaga panaliten lan pangrembakaning babagan pertanian ingkang kelas dunya ingkang ngasilaken lan ngrembakakaken inovasi tèknologi pertanian kanggé mujudaken pertanian indhustri unggul "berkelanjutan" kanthi basis sumber daya lokal Struktur Organisasi
Struktur organisasi ingkang wonten ing BAdan Puslitbang inggih punika kados makaten:
Dewan TIK Nasional Déwan TIK Nasional (ingkang asring dipuncekak DeTIKNas) utawi Dewan Teknologi Nasional inggih punika salah satunggaling lembaga pamaréntah nonstruktural Indonésia ingkang ugi kalebet lembaga koordinasi èksekutif ingkang dipunbentuk lan dipunpandhegani déning Prèsidhen Républik Indonésia kanthi dhedhasar Surat Dudutan Présidhèn Republik Indonesia No
DeTIKNas gadhah visi kanggé nyepetaken tuwuhing tèknologi informasi lan komunikasi (TIK) ing Indonésia kanthi efisien kanthi damel kawicaksanan bab TIk ing lingkup nasional kanthi wontenipun sinkronisasi program-program TIK ing sadaya kamentrian/ lembaga
Adhedhasar Keppres Nomer 20 Taun 2006, DeTIKNas gadhah tugas kanggé: Kajawi punika DeTIKNas ugi nemtokaken Program "Flagship", inggih punika program TIK ingkang dados fokus nasional, inggih punika program ingkang gadhah dhampak ingkang ageng kanggé pamaréntah, masarakat, internasional, lan "least political resistance"
Progrm punika dipunpendhet saking saben komponèn "blueprint" TIK
Sanajan ta makaten, boten ateges program punika boten saged mlampah, nanging program "Flagship" punika ingkang salajengipun dados dhasar kanggé ngrembakakaken program-program TIK sanèsipun saéngga langkung katingal arahipun lan mupangatipun
Transvision Transvision (biyèné dikenal minangka TelkomVision) ya iku salah siji anak perusahaan Trans Corp kang bergerak ing babagan stasiun télévisi berlangganan kanthi kantor pusat kang ana ing Jakarta, Indonésia
Saiki Transvision mènèhi layanan giyaran télévisi satelit berlangganan
Transvision nyiaraké siarané lumantar satelit Telkom-1 (C-Band)
Transvision diadegaké nalika tanggal 7 Mèi 1997 kanthi jeneng TelkomVision déning patang perusahaan konsorsium ya iku PT Telekomoenikasi Indonésia, Tbk (Telkom), PT Radjawali Tjitra Televisi Indonésia (RCTI), PT Telekomindo Primabhakti lan PT Datakom Asia lan banjur tuwuh lan ngrembaka sajeroning bisnis giyaran télévisi "berlangganan" ing Indonésia
Bebarengan karo perkembangan bisnis mau, TelkomVision ngalami pira-pira owah-owahan struktur kepemilikan saham lan Telkom nganti salah siji BUMN sisan perusahaan telekomunikasi gedhé dhéwé ing Indonésia nyoba kanggo tetep eksis dadi pemegang saham mayoritas TelkomVision kanti kepemilikan saham saiki kang gedhene 99,54 % lan 0,46% saham TelkomVision diduwèni dning PT Moeltimedia Noesantara (METRA) kanti total modal dipanggonake lan disetor ya iku Rp
647,5 Milyar posisi 31 Dhésèmber 2011
Minangka perusahaan kang mayoritas sahamé diduwèni déning Telkom sisan dadi siji-sijiné TIME operator ing Indonésia, Transvision diposisikaké minangka bisnis médhia lan edutainment kang wujud pérangan sajrone bisnis TIME ("Telecommunication, Information, Media and Edutainment") mau, saéngga kedepan bisnis télévisi berlangganan Transvision bakal terus dikembangake baik saka sisih program, jinis lan médhia layanan kanti inovasi-inovasi paling anyar
Produk layanan DTH ("direct to home") "prepaid" (prabayar) ddi andalan Transvision sisan pelopor kanggo bisnis télévisi berlangganan duwéne pamaréntah iki nganti saiki, kanti layanan mau pelanggan digampangake kanggo milih program kanti rega kang murah banget
Kanggo ngembangaké pelanggan DTH "postpaid" (pascabayar) Transvision nglakokaké sinergy karo Telkom kanti ngluncurake bandling produk Speedy-YES TV kanti target market sekabehane pelanggan Speedy Telkom sajrone ngoptimalaké kerjasama sinergy Telkom Group
Bebarengan tuntutan perkembangan indhustri kang berbasis médhia lan edutainment kang selot beragam lan dinamis, wiwit taun 2011 TelkomVision teka kanti logo lan semangat anyr kanggo nguwatake komitmen lan posisiné minangka panyadia layanan TV berbayar kang paling apik marang pelanggan liwat program-programé kang inspiratif, kang ditujokaké kanggo nyugihake kauripne pelanggannya
Logo anyar TelkomVision ngangkat tema madani bintang kang nunjuk kaping 5 arah kang nglambangaké harmonisasi antaraé 5 elemen kauripan, sarta visi TelkomVision kang gabungake pira-pira layanan multimedia
Mind mapping Mind mapping ya iku teknik apalan kang diciptakaké Tony Buzan, guru saka Inggris sing kathon sangar lan pinter
Mind mapping mau metode utawa cara kang migunaake kerja polo kiwa lan tengen saéngga saged gawé sukes eling lan apalan kanyatan kang dadi luwih gampang
Cara gawé mind mapping
Mind Mapping iku katon istimewa
Metode iki bisa kanggo cara nyatet kang canggih lan minggunaake polo tengen lan kiwa
Mind Mapping uga bisa nayangake gambar seng apik lan nyenengake kanggo digawé.
Wresah Resah utawa Wresah ("Amomum dealbatum") ya iku sawijing jinis tuwuhan aromatis anggota suku jahe-jahean (Zingiberaceae)
wohe kang legirada kecut lan duwé ganda kang kas bisa dipangan ing kaanan seger lan wohe kang isih enom bisa dipangan yèn wis digodhog
Tuwuhan asli Indonesia iki dikenal kanthi jeneng-jeneng "wresah, wersah" utawa "resah" (Jw.); "resak" (Mly.); "hanggasa, hangasa, ranggasa" (Sd.); lan "langkasa" (Kangean)
wohe uga dikenal kanthi jeneng "Java cardamom" (Ingg.)
wit resah urip alasan lan kapencar-pencar ing alas utawa kebon talun, mligi ing lemah kang lembab kang akèh kandhutan humuse
resah nyebar saka india ing sisih kulon, Nepal, Bangladesh, Yunnan, Thailand lan Indonesia (Jawa).
Liga Bal-balan Utama Amérika Sarékat Liga Bal-balan Utama Amérikah Sarékat (Inggris: Major League Soccer utawa biyasa disingkat MLS) ya iku liga bal-balan profésional tingkat paling dhuwur ing Amérikah Sarékat lan Kanada
Liga iki dijurung déning Federasi Sepak Bola Amérikah Sarékat (US Soccer)
Liga iki kasusun saka 19 klub kang kasusun saka 16 klub asalé saka Amérikah Sarékat lan 3 klub asalé saka Kanada
Major League Soccer didegake nalika taun 1993 minangka péranganing tawaran Amérikah Sarékat kanggo dadi tuan rumah Piala Dunia FIFA 1994
Liga iki dioperasikake ora minangka asosiasi kang ngadeg dhéwé, MLS ya iku siji kesatuan ing ngendi saben klub diduweni lan dikendalikaké déning investor liga.
MLS ya iku salah siji liga tertutup saéngga dadekke minangka salah siji saka pira-pira liga ing dunya bal-balan kang ora migunakaké promosi lan degradasi
Mangsa pertama ditindakaké ing taun 1996 dimulai kanti sepuluh tim
Saben mangsa berjalan saka Wulan Maret nganti Dhésèmber, nganti saben tim main 34 tetandhingan ing mangsa reguler
Format kompetisi liga iki meh padha karo sistem ulah raga ing Amérika ing lumrahé, ya iku gunakake sistem 2 wewengkon, ya iku wewengkon wétan (Inggris: "Eastern Conference") lan wewengkon kulon (Inggris: "Western Conference")
Saka sekabehané tim kang berlaga ing MLS, D.C
United dadi tim kang paling dominan ing MLS
Tim asal kutha Washington DC mau wujud pengumpul gelar paling akèh sakdawane ing MLS kanti papat juara saka lima tampil ing final
Mangsa reguler Major League Soccer wiwit saka wulan Maret nganti Oktober kanti 19 tim kangmain 34 tetandhingan sajeroning jadwal ora seimbang
Tim dibagi sjroné wewengkon wétan lan kulon
Nalika pertengahan mangsa klub istirahat lan dianakaké tetandhingan persahabatan antarané juru main liga palinh apik lan klub gedhé saka liga kang béda kang karan kanti All-stat Game
Nalika akir mangsa reguler, tim kanti total poin paling dhuwur diwénéhaké Perisai Suporter
Mangsa reguler iki dipéloni uga déning 10 tim Piala Play-off MLS lan diakhiri déning tetandhingan final Kejuaraan Piala MLS
MLS duwé telu panggonan tikèt otomatis ing Liga Champions CONCACAF kanggo klub Amérika kanti panggonan tambahan kang kasadya ing Piala AS Terbuka
Sawentara klub Kanada bisa menuhi syarat kanggo ngentokaké panggoan tunggal liwat Kejuaraan Kanada
Kanggo Liga Champions CONCACAF 2012-13, kualifikasi klub kang liwat Piala MLS 2011 juara Los Angeles Galaxy
Ing ngisor iki ya iku pratélan klub kang berkompetisi ing mangsa 2012: Penghargaan MLS
Ana 10 penghargaan kang diwènèhaké déning Major League Soccer saben tahuné, ya iku:
Komisi Hukum Nasional Komisi Hukum Nasional (ingkang asring dipuncekak KHN) utawi Dewan Teknologi Nasional inggih punika salah satunggaling lembaga pamaréntah nonstruktural Indonésia ingkang dipunbentuk ing tanggal 18 Pebruari 2000 kanthi dhedhasar Surat Dudutan Présidhèn ngèngingi Komisi Hukum Nasional
Déné anggota komisi hukum nasioanal kapérang saking 4 anggota (kalebet satunggal ketua lan satunggal sekretaris) lan dipunlantik déning Présidhèn Republik Indonesia ing tanggal 24 Pebruari 2000
Komisi Hukum Nasional dipunbentuk kanggé mujudaken sistem hukum nasional kanggé negakaken supremasi gukum lan hak-hak asasi manungsa dhedhasar raos adhil lan leres kanggé nindakaken kajian ing babagan hukum saha nyusun rencana kanggé ngenggalaken ing babagan hukum kanthi obyektip kanthi nglibataken unsur-unsur wonten ing masarakat
Anggaran Komisi Hukum Nasional asalipun saking Anggaran Pendapatan dan Belanja Nagara (APBN) ingkang pikantuk saking Kantor Sekretariat Nagara RI
Lan Ketua Komisi Hukum Nasional ingkang sapunika inggih punika Prof
Tugas KHN inggih punika kanggé maringaken pamanggih saking panyuwunipun Présidhèn ngengingi manéka manéka warna kawicaksanan hukum ingkang dipundamel utawi dipunrencanakaken déning pamaréntah lan ngengingi prakawis-prakawis hukum ingkang gayut kaliyan kapentingan umum lan kapentingan nasional